Триатлон

од 3 км трчања, 12 км вожње бициклом и пливања преко канала Марне. После тих година триатлон није био организован, односно нема података о такмичењима, све до такмичења 'Mission Bay Triathlon' одржаног 25. септембра 1974. године. Тај датум се данас узима као почетак модерног триатлона. Први модерни дужински триатлон је Ајронмен, одржан на Хавајима 18. фебруара 1978. године. Међународна триатлонска организација ИТУ је основана 1989. године, а данас има седиште у Лозани (Швајцарска). Подељена је на пет континенталних региона: Азијска триатлон конфедерација, Афричка триатлон унија, Европска триатлон унија, Панамеричка и Океанија. Од свога почетка, триатлон има значајан пораст такмичара, па је данас сваке године у календару велики број такмичења који укључује бројне триатлонце, како мушкарце тако и жене, као и особе са посебним потребама (Пара триатлон). == Олимпијски триатлон == Триатлон се први пут појавио на Олимпијским играма у Сиднеју 2000. године. Олимпијска верзија овог спорта за оба пола се састоји од пливања у дужини од 1.500 метара, вожње бицикла од 40 километара и трчања од 10 километара. До 2019. се пет пута појављивао на Играма, а укупно је подељено 30 медаља између 13 земаља. Британац Алистер Бровнли једини је такмичар који је до 2020. успео да одбрани титулу. Тај подвиг је направио, пошто је прво 2012. у Лондону освојио златну медаљу, да би после четири године исти резултат поновио и у Рију. Занимљив је податак да је његов рођени брат Џонатан такође двоструки освајач медаље, после бронзе у Лондону и сребра у Рију. Код припадница лепшег пола Швајцарска је два пута била на највишем постољу, а њихова репрезентативка Никол Спиринг Хуг има злато и сребро. == Основна правила триатлона == Учесник је дисквалификован, уколико прекрши неко од правила, тј. у тренутку када му судије покажу црвени картон. Поред дисквалификације, такмичар може да заврши трку, а потом и да поднесе жалбу. == Остала такмичења у триатлону == Осим олимпијског триатлона често се одржавају такмичења и на другим деоницама, зависно о категоријама такмичара, конфигурацији терена, нивоу припремљености такмичара, дистанцама итд. Деонице на такмичењима зависе од врсте такмичења, узраста учесника, физичке припремљености и годишњег доба. Подела по: узрасту би била: младе наде, наде, јуниори, елит и групери (age groups - спортисти рекреативци и ветерани) физичкој припремљености: 200 м пливања, до 2500м бицикла, 800-1000 м трчања, мини-рекреативни триатлон, 400м-5 km-2,4 km супер спринт триатлон, 750м-20 km-5 km спринт триатлон. Годишњем добу: Акватлон (трчање, пливање, трчање), Дуатлон (трчање, бицикл, трчање), зимски триатлон... Познато такмичење је Ајронмен на Хавајима, који је стандардан у дужинама деоница: 3,86 км пливања, 180,2 км вожње бициклом i 42,195 км трчања (дужина маратонске трке у атлетици). Ово се такмичење неслужбено сматра и светским првенством на тој дистанци и најцењеније је после Олимпијских игара у овом спорту. Често се такмичења одвијају и на 'полу триатлонским дистанцама', где су деонице упола краће него на олимпијском и Ајронмен, и постају све популарнија: Спринт дистанца (пола Олимпијског триатлона) и Халф Ајронмен дистанца. == Опрема у триатлону == У триатлону се користи углавном класична опрема за три саставна спорта, дакле костим за пливање, спортски бицикл те стандардна опрема за трчање. Ипак, током година развоја овог спорта, правила су се мењала и уносила су се многобројна прилагођавања у стандардној опреми, од којих је најизразитија она на триатлонском бициклу, који има специфичан облик управљача који омогућава одмор руку и рамена током вожње бицикла. Прилагођена је и обућа (спринтерице односно бициклистичке ципеле) која омогућава брзо преобување приликом замене дисциплина. Прилагођени су и дресови и пливачки костими који омогућавају брзо пресвлачење. Тако да сада постоји: Триатлонски дрес који је за сва три сегмента. Опрема и правила за опрему се разликује за ITU такмичења и Aјронмен. == Триатлонска тактика == Због специфичности такмичења такмичари у триатлону користе прилагођене стилове пливања, вожње бицикла и трчања да би оптимално користили енергију у овом захтевном спорту. Тако рецимо пливачи у триатлону више се ослањају на снагу руку и рамена него на снагу ногу

Source: original